**สำเนาคู่ฉบับ**

ที่ มท ๐๘๑๖.๕/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มีนาคม ๒๕๖6

เรื่อง การขับเคลื่อนการดำเนินงานโครงการวัด ประชา รัฐ สร้างสุข เพื่อการพัฒนาที่ยั่งยืน

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0816.5/ว 801 ลงวันที่ 21 กุมภาพันธ์ 2566

สิ่งที่ส่งมาด้วย แนวทางการขับเคลื่อนการดำเนินงานโครงการวัด ประชา รัฐ สร้างสุข  
เพื่อการพัฒนาที่ยั่งยืน จำนวน 1 ชุด

ตามหนังสือที่อ้างถึง กรมส่งเสริมการปกครองท้องถิ่นได้เชิญท้องถิ่นจังหวัด ท้องถิ่นอำเภอ ผู้บริหาร องค์กรปกครองส่วนท้องถิ่น ผู้บริหารสถานศึกษา ครู และบุคลากรทางการศึกษาของโรงเรียนและศูนย์พัฒนาเด็กเล็กในสังกัด เข้าร่วมรับชมการถ่ายทอดสดในพิธีมอบโล่รางวัล พัดเกียรติยศ และเกียรติบัตรวัดต้นแบบ ระดับหน ประจำปี พ.ศ. 2565 พิธีลงนามบันทึกข้อตกลงความร่วมมือเพื่อดำเนินงานโครงการวัด ประชา รัฐ สร้างสุข รับฟังการบรรยายพิเศษ เรื่อง “บทบาทและความร่วมมือของกระทรวงมหาดไทยกับกิจการพระพุทธศาสนา” และการประชุมชี้แจงแผนยุทธศาสตร์โครงการวัด ประชา รัฐ สร้างสุข ระยะ 5 ปี (พ.ศ. 2566 - 2570)   
ในรูปแบบออนไลน์ เมื่อวันที่ 22 กุมภาพันธ์ 2566 ณ วัดพระพุทธแสงธรรม ตำบลหนองนาก อำเภอหนองแค จังหวัดสระบุรี ซึ่งเป็นโครงการภายใต้คณะกรรมการปฏิรูปกิจการพระพุทธศาสนา ฝ่ายสาธารณูปการ   
ของมหาเถรสมาคม นั้น

กรมส่งเสริมการปกครองท้องถิ่นพิจารณาแล้ว เพื่อให้การขับเคลื่อนการดำเนินงานโครงการวัด ประชา รัฐ สร้างสุข ของมหาเถรสมาคม เกิดผลอย่างเป็นรูปธรรมและมีแนวทางการบูรณาการความร่วมมือร่วมกับส่วนราชการ/หน่วยงานในส่วนภูมิภาค และภาคีความร่วมมือในระดับพื้นที่ เพื่อเป้าหมายการพัฒนาที่ยั่งยืน   
จึงขอความร่วมมือจังหวัดแจ้งสำนักงานส่งเสริมการปกครองท้องถิ่นจังหวัดและองค์กรปกครองส่วนท้องถิ่น ดำเนินการตามแนวทางการขับเคลื่อนการดำเนินงานโครงการวัด ประชา รัฐ สร้างสุข เพื่อการพัฒนาที่ยั่งยืน และรายงานผลการดำเนินงานตามห้วงระยะเวลาที่กำหนด ทั้งนี้ รายละเอียดปรากฏตามสิ่งที่ส่งมาด้วย   
โดยสามารถดาวน์โหลดได้ที่ QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

(นายขจร ศรีชวโนทัย)

อธิบดีกรมส่งเสริมการปกครองท้องถิ่น

~~~~กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

โทร. 0 2241 9000 ต่อ 5337

ไปรษณีย์อิเล็กทรอนิกส์ saraban@dla.go.th

ผู้ประสานงาน ว่าที่ร้อยตรี ไอยศูรย์ บุญมงคลโชค โทร. 08 925 2876